**LĒMUMS**

Liepājā

|  |  |
| --- | --- |
| 2024. gada 19. decembrī | Nr.504/12  (prot. Nr.12, 38.§) |

Par zemesgabala Zemnieku ielā 31 nomu

Liepājas pilsētas pašvaldība 2016. gada 1. jūlijā iznomāja zemesgabalu Liepājā Zemnieku ielā 31 SIA “KUB GROUP” blakus esošās automazgātuves transporta plūsmas nodrošināšanai saskaņā ar saskaņoto tehnisko projektu. 2024. gada 28. novembrī tika noslēgts Pirkuma līgums Nr.1/11/24, ar kuru SIA “KUB GROUP” pārdeva sev piederošo automazgātuvi Zemnieku ielā 33 SIA “HORUS INVEST”. Ņemot vērā, ka automazgātuves Zemnieku ielā 33 darbības nodrošināšanai ir nepieciešams pašvaldībai piederošais zemesgabals Zemnieku ielā 31 un pamatojoties uz Pašvaldību likuma 73. panta ceturto daļu, Ministru kabineta 2018. gada 19. jūnija noteikumu Nr.350 “Publiskas personas zemes nomas un apbūves tiesības noteikumi” 29.1. un 30.1.1 punktu, izskatot SIA “KUB GROUP” 2024. gada 24. novembra iesniegumu Nr.01, zemes nomas pārjaunojuma līgumu, kas 2016. gada 1. jūlijā noslēgts starp Liepājas pilsētas pašvaldību un SIA “KUB GROUP”, SIA “HORUS INVEST” 2024. gada 3. decembra iesniegumu, Liepājas valstspilsētas pašvaldības Nekustamo īpašumu jautājumu konsultatīvās komisijas 2023. gada 25. novembra priekšlikumu (sēdes protokols Nr.21) un Liepājas valstspilsētas pašvaldības domes pastāvīgās Attīstības komitejas 2024. gada 12. decembra lēmumu (sēdes protokols Nr.12), Liepājas valstspilsētas pašvaldības dome **nolemj**:

1. Izbeigt, pusēm vienojoties, zemes nomas pārjaunojuma līgumu, kas 2016. gada 1. jūlijā noslēgts starp Liepājas pilsētas pašvaldību un SIA “KUB GROUP” (reģistrācijas Nr.40103980962; juridiskā adrese: Ķengaraga iela 2G, Rīga) par zemesgabala Liepājā Zemnieku ielā 31 (kadastra Nr.1700 021 0098) 563 m2 platībā nomu blakus esošās automazgātuves transporta plūsmas nodrošināšanai.

2. Uzdot Liepājas Nekustamā īpašuma pārvaldei divu nedēļu laikā no lēmuma pieņemšanas dienas sagatavot Atcēlēja līgumu ar SIA “KUB GROUP” par zemesgabala Zemnieku ielā 31 (kadastra Nr.1700 021 0098) zemes nomas pārjaunojuma līguma izbeigšanu.

3. Iznomāt SIA “HORUS INVEST” (reģistrācijas Nr.50203218941; juridiskā adrese: Matīsa iela 100, Rīga) uz laiku līdz 2033. gada 3. novembrim zemesgabalu Liepājā Zemnieku ielā 31 (kadastra Nr.1700 021 0098) 563 m2 platībā (pielikumā) blakus esošās automazgātuves transporta plūsmas nodrošināšanai.

4. Liepājas Nekustamā īpašuma pārvaldei sagatavot līguma projektu par lēmuma 3. punktā minētā zemesgabala Zemnieku ielā 31 (kadastra Nr.1700 021 0098) iznomāšanu, iekļaujot tajā šādus nosacījumus:

4.1. Liepājas valstspilsētas pašvaldība neatbild par nomnieka ieguldījumiem un izdevumiem, apsaimniekojot iznomāto zemesgabalu;

4.2. nomnieks maksā nomas maksu saskaņā ar sertificēta vērtētāja novērtējumu, bet ne mazāk kā normatīvajos aktos noteikto minimālo nomas maksu;

4.3. nomnieks papildus nomas maksai maksā valstī noteikto pievienotās vērtības nodokli;

4.4. nomnieks šā līguma darbības laikā maksā visus nodokļus un nodevas, kas paredzēti vai tiks paredzēti Latvijas Republikas normatīvajos aktos un kas attiecas uz iznomāto zemesgabalu;

4.5. nomnieks atbild par visu zemesgabalā esošo pazemes un virszemes inženiertehnisko apgādes tīklu saglabāšanu, kā arī nodrošina ekspluatācijas dienestu darbiniekiem iespēju brīvi piekļūt inženiertehniskās apgādes tīkliem;

4.6. nomnieks atbilstoši ārējos normatīvajos aktos noteiktajai kārtībai nodrošina iznomātās vietas un tai piegulošās teritorijas uzturēšanu kārtībā.

5. Lēmuma 3. punktā minētajam zemesgabalam kadastra vērtēšanas vajadzībām noteikt lietošanas mērķi – komercdarbības objektu apbūve (kods 08 01).

6. Pilnvarot Liepājas Nekustamā īpašuma pārvaldes vadītāju parakstīt zemes nomas līgumu, kā arī bez atsevišķa Liepājas valstspilsētas pašvaldības domes lēmuma parakstīt vienošanos par zemes nomas līguma izbeigšanu līguma pirmstermiņa izbeigšanas gadījumos.

7. Gadījumā, ja SIA “HORUS INVEST” vainas dēļ līgums par lēmuma 3. punktā minētā zemesgabala Zemnieku ielā 31 nomu netiek noslēgts viena mēneša laikā no lēmuma pieņemšanas dienas, lēmums zaudē spēku.

8. Liepājas valstspilsētas pašvaldības izpilddirektora vietniekam īpašumu jautājumos kontrolēt lēmuma 2. un 3. punkta izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Liepājas Nekustamā īpašuma pārvaldei, SIA “KUB GROUP”, SIA “HORUS INVEST” | |